O **Huracán Valencia Club de Fútbol** (en valenciano: *Huracà València Club de Futbol*) é un club de fútbol español de Manises, na provincia de Valencia, fundado en 1984. Ata 2009 xogou como *Torrellano Club de Fútbol*, cando se fusionou co Club Deportivo Illice. En 2011 é comprado por un empresario relacionado co negocio das apostas e o xogo online, entre outros sectores, trasládase a Manises e convértese en *Huracán Valencia Club de Fútbol*, presidido polo xornalista local Toni Hernández.

Actualmente milita no grupo III da Segunda División B Española.

Historia
--------

O **Torrellano CF** era o club de fútbol por excelencia da pedanía ilicitana. No ano 2000 conseguiu o ascenso a categoría nacional por primeira vez na súa historia, en Terceira División permaneceu 5 tempadas consecutivas ata o seu regreso a Rexional Preferente en 2005. Tras 4 tempadas en Preferente, o 21 de xuño de 2009 logrou o ascenso a Terceira División tras unha gran tempada na que se proclamou campión do Grupo 4º e venceu nas eliminatorias de ascenso ao Mislata e Borriol. Ademais, a tempada 2008/09 estivo acompañada doutros dous éxitos para o club "morado", os ascensos do Xuvenil A a División de Honra, e do Cadete A a Liga Autonómica.

Na tempada 2009/10 fusionouse co Club Deportivo Illice dando lugar á nova denominación Torrellano Illice, e tamén se modificou o escudo. Na tempada seguinte, o equipo convértese en novo filial do Elche Club de Fútbol.

En xuño de 2011, o club é vendido a uns empresarios de Valencia, que trasladan e renomean o equipo como Huracán Valencia Club de Fútbol. Ao mes seguinte, a nova entidade valenciana, sen trasladar aínda o equipo de Torrellano, fíxose cunha das prazas vacantes en Segunda B tras o descenso administrativo do Alicante e o Castellón no grupo III.

Na súa primeira tempada en Segunda B, o equipo acaba na terceira posición e xoga, sen éxito, a promoción de ascenso a Segunda División, sendo eliminado polo Lucena CF.

Uniforme
--------

* **Uniforme titular**: Camiseta a raias vermellas e brancas, pantalón branco, medias brancas.
* **Uniforme segundo**: Camiseta a raias azul e negras, pantalón branco, medias brancas.

Estadio
-------

O Torrellano CF disputaba os seus partidos no campo de fútbol de céspede natural do Polideportivo Isabel Fernández, nome en honra á judoka olímpica Isabel Fernández Gutiérrez. O campo posúe unha bancada lateral descuberta cunha capacidade aproximada aos 1.000 espectadores. Co traslado a Valencia e tras a imposibilidade de xogar en ningún campo da capital, o novo Huracán Valencia CF asina un acordo de colaboración co Manises CF e o Concello da localidade valenciana para que o equipo sexa o seu filial e poder xogar no Campo Municipal de Manises.

Datos do club
-------------

* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 2 (Incluída a 2011/12)
* **Tempadas en 3ª**: 5
* **Mellor posto na liga**: 9º (Terceira División Española tempada 02-03)

Notas
-----

1. ↑  Diario Información (23 de xullo de 2009). "O Illice fusiónase co Torrellano". Arquivado dende o orixinal o 05 de outubro de 2011. Consultado o 24 de setembro de 2011.
2. ↑  Diario Información (8 de agosto de 2009). "O Torrellano Illice Elche Parque Industrial deseña un novo escudo tras a súa fusión.".
3. ↑  Diario Información (28 de Agosto de 2010). "O Torrellano afronta o reto de formar xogadores para o Elche".
4. ↑  Diario Información (21 de xuño de 2011). "O Torrellano fusiónase co Huracán Valencia e a pedanía ilicitana queda sen fútbol".
5. ↑  Levante EMV (15 de Junio de 2011). "O Huracán Valencia CF convértese en novo equipo de Terceira División".
6. ↑  Diario Información (21 de xuño de 2011). "O Torrellano compra unha das prazas vacantes en Segunda B".

Véxase tamén
------------

### Ligazóns externas

* Sitio web oficial *(en castelán)*
* Web do Huracán Valencia Club de Fútbol en Futbolme.com *(en castelán)*